Kitabê bi nameyê 'Sosyolojîya Azadîye' ya Rayberê Şarê Kurdî Abdullah Ocalanî çend mengî verê cû amebi weşanayene. Seba wendiş, nîqaşkerdiş, ercnayîş û famkerdişê kitabî xeylêk şaristananê Almanya de aktîvîteyî do bêrê kerdene. Yeno pawitene ke menga teşrîna peyêne de na aktîvîte Başûrê Almanya de zî do bêra kerdene.
Açarnayoxê kitabî û vervatoxê Înîsîyatîfê 'Ocalanî rê Azadîye, Kurdîstanî rê Haştîye' Reimar Heiderî zî do tewrê aktîvîteyan bibê. Aktîvîteya verêne Hannover de do bêra kerdene. Ame parekerdene ke şaristananê Berlin, Braunschwieg, Hamburg, Halle, Leipzig, Chemnitz û Dresdenî de zî aktîvîteyî bêrê berdene.
